Iveki.

U Mr. Dosi Mndaba walapa uhlatywe yinkabi ngapambili ngolwesi-Hlanu olugqitileyo wopa kakubi kwada kwango-Mgqibelo. Uqutyulwe yinkabi embuna kunene engazange ibonakalise lusu lwamsindo. Lento inkomo sisilo.

Olwesi-Tatu oluzayo ngumhla omiswe yi Ruluneli ukuba *ze* kuvakaliswe ngawo zi Mantyi amanene angeneyo elugqatsweni lwe Palamente.

U Mr. T. B. Hellier wase Signed Kop, *e* Nxuba, usigxotile isicakakazi sake esilunge kunene kunye nentombi zaso ezimbini ngokusuka kuti kwakubhubha abantwana ababini bomnye umntu ngulomkuhlane ukoyo igqirakazi lase Rini linuke sona ; zasezisiti izicaka zika Mr. Hellier zeyemka zonke ukuba akayigxoti lontokazi inukiweyo.

Kusamana ukunqikwa izidumbu kula- mngxuma watsha nento eninzi yabantu e Dayimani.

Pakati kwenteto ende kunene ayenze ngobusuku bolwesi-Tatu lweveki edluleyo entlanganisweni yama-Ngesi alapa u Nkanunu Tshambuluka ute izwi lomzi omhlope liti makuye yena e Palamente. nokuba akapumelelanga ngenxa ye voti yabantsundu akasokukatala kodwa uyazi ukuba ayisokubuye ipinde ihle into yokuselelwa kwe ntando yabelungu yi­voti yabamnyama. Uyakuhluta ivoti kwa­bantsundu.

I Ruluneli yase Natal imise u Walter Wragg, ijaji, no G. M. Rudolph, i Mantyi yase Ladysmith, no J. E. Jenner ukuba bapendle imbangi yesisipitipiti besiko kwa Zulu, nokuteta amatyala amagxabuza. Ngu Sir Michael Gallwey, UmpatiswaMteto welozwe oyakuba ngumbuzi kulawo matyala.

Kufike ucingo lokuba u President Kruger i Nkosi yama-Bhulu ase Trans­vaal ufa kakulu.

InEnazana elingu Miss Jessie Lynn elihamba neqela lengcibi zokuvuma nokudlala lika Wheeler e Kimberley lite xa linxibayo e Central Hotel lagalela le lafente kutiwa *eau-de cologne* eqiyeni yobuso. Ite kuba le lafente ibutywalara yatiwa qaku lilangatyi lesibane watsha umntu. Usindiswe linene elingene ne ngcawa lambopa ngayo ukutintela ukudangazela kwamadangatyi, watyabuka noko esifubeni nase silevini.

U Mrs. Lotter wase Grootfontein ubandezelwe ngetyolo yinkunzi yenciniba imane ukumgxoga ngamanqina. Ude emzuzwini wayiti nqaku ngentloko wayiti kata kwibhaxana lomti wayishiya. Ite ngokuruta nokukaba elobhaxa yazi- kaba entloko yafa.

Umntana ka Mr. P. Minaar wase Brandford ominyaka mibini ubudala, ubengenwe yimbotyi empumlweni oyiswa amagqira kuyikupa. Uncedwe yinkosikazi ka Rantenbach ete impumlo mayitanjiswe ngapakati nge sweet oil, ize ke ivalwe nca enye impumlo aze atsale umoya omninzi afinye ngamandla kwenziwe oko, yavela imbotyi, kupindiwe suka yapuma. Lonto ixela ukuba abazalikazi aba bangapezulu kwamagqira ebantwaneni. Umzalikazi oyimpatalala ngakwintwana ezingamaqinga obuyeza uhlala ekatazwa yimikuhlane.

U Mak Tyne udliwe iponti ezintlanu yimantyi yase Johannesburg, ngokutengisela umntu omnyama ibrandi. Bananina bakwenza imiteto enjalo o Tshambuluka kwelilizwe, lento basuke banyelwe ngama Bhulu ?

Ngolwesi-Hlanu, 19th October, ima­ntyi yalapa ibipulapula ityala lenduma zengqongongqongo (ligama lomqomboti elo lakwa Masingata). Kwakulwe amakaya odwa—ama Gawe nama Jeke, achazana kunene ngemi nquma ngale nyanga ifileyo. Yayi ngati ipelile lonto basuka baza kukilana bodwa e Mantyini.

E Natal kumiswe umtetwana wokuba umntu adliwe iponti ezimbini akutshaya pakati kwama nene nama nenekazi ezimbutweni zemigcobo.

Igeza lomlungu lase Johannesburg elingu William Morrogh livuke ebusuku ladubula izitonga ezihlanu ku James Dundas owayelele kulondlu. Ibe nye imbumbulu emfumanayo yamdlavula igxalaba, wavuka wabaleka. Upumile u Morrogh wahamba edubula abantu esitalatweni, noko wabanjwa engekenzi ngozi yimbi.

Entetweni yake yolwesi-Tatu lweveki edluleyo u Nkanunu Tshambuluka ufunge wada wangcotsha ngama zondolwane ukuba ilizwe lase Bechuanaland liya Kuhlonyelwa kule Koloni nokuba u Montsiwa seleteta ntonina ye ncaso. Ubo- nakele enezwi elibi alibhekisa kwi Pakati le Nkosazana.

Ititshala mazilumkele ukumpakaza abantwana ezindlebeni ngempama xa zikohlwayo, ati amagqira ama Ngesi kuko abantu abonakalelwa bucopo babo ngalonto ukuze bageze.

Kuvakala ukuba ute akuroxa elu- gqatsweni lwe Palamente u Mr. Hugo u umela isiqingata sase Kapa, waseleti gqada u Mr. Wrensch eti makunyulwe yena, kulahlwe omnye wabahlobo betu ko Mr. Innes, no Dr. Smuts. Akuko temba lokuba wongena.

Ngaleveki idluleyo like laman’ ukwe- nza izipango ezihamba kumandla opakati ko Mkangiso ne Qonce, ngolwesi-Tatu satsho yamhlope imimango ye Ngqoko ngamatye.

E Soochow ese China kuxhonywe abafazi ababini ngamininye ngetyala elivele ngokummangaliso. Kuse efile u Mr. Lee evenkileni yake, yati i Ruluneli makakangelwe yi mantyi into embule- leyo. Imkangekangele imantyi ayabona nento yatumela longxelo kwi Ruluneli. Isuke yalwa i Ruluneli yati mayipinde imantyi imkangele kakuhle umntu lowo into embuleleyo. Ite xubungu imantyi isoyika ukutumela kwa ingxelo yoku- ngapumeleli. Kute encokola ngalento umantyi nentsapo yake yamana inkosi-

kazi yake ibuza indawa-ndawana anga- zikangelanga, yada yabuza ukuba kodwa uke watyilana ezinweleni elufokotweni? yalandula imantyi. Ute umfazi uze uke utyile. Okunene akuya utyilile elufo­kotweni wafika kuko isikonkwane sivele ngentloko, waseletumela ingxelo esixwe- xwe wati uranela umfazi ka Lee kuba usotuke kakulu sakubonwa esi sikonkwane. I Ruluneli ibuze ukuba ngubanina ote uze ukangele entloko, yati imantyi ngumfazi wam, wabizwa umfazi Kute pakati kwemibuzo efakwe kuye kwavakala ukuba wayeke wendela kwenye indoda e Hangchow yafa ngebhaqo besand’ ukutshata. I Ruluneli itume umntu ngasese wayakunqika elongcwaba lendoda yokuqala akangele ukakayi lwayo. Kufikwe kuko isikonkwane elufokotweni. Ite isakubuzwa lento, waselevuma umfazi esiti wayibulala indoda yake ngokungxamela le mantyi Baxhonywa kunye abo bafazi.

Inqanawa eyi *Melrose* ingene ngolwe­si-Hlanu ecwebeni le Qonce ebelikade ligutyulwa intlabati ngu *Lucy.*

Intlanganiso ka Nkanunu Tshambu­luka ngolwesi-Tatu lwegqitileyo ibe ye shushu kakulu. Apantse ukupatana eziqwini amanene kuba ama Tshambu­luka ebesala ukuba kuxoxwe.

Kwi ndlela eya e Barberton kwele golide kubonwe isidumbu segxagxa.

Kuvakala ukuba lowa mntu wabo- nwa ekuseni ngomnye umhla e Kimber­ley efile enamanxeba amaninzi zipangiwe nengubo zake, ngu John Gxila walapa e Qonce.

Ngomhla we 16 October kune isipango esikulu e Bloemfontein esinemibane ne ndudumo ezinkulu. Kubeko izonakalo ezindlwini, yona imiti yeziqamo iqalule- ke yavutulukela pantsi yonke.

Imantyi yalapa u Mr. Chalmers seline veki ezimbini ilele ngendlu ingati ifuna ukuba bhetele ngoku. Ibise ofisi izolo. Kwa neyase Ngqushwa u Mr.Piers une veki ezintatu elele kwangumkuhlane. Kuvakala kubi.

Uloliwe opakati kwe Rini ne Cawa selegqitywa ukuvuswa indlela yake uya kuvulwa ngo Mgqibelo ozayo (27th).

Intwazana ka Mr. Gough wase Rini itabate ipistoli ka yise ingxatshiwe yayinika umnakwayo omncinane yati yima paya ekupeleni kwendlu undidubule. Lwenjenjalo okunene olu, kodwa lwa- mposa, imbumbulu yagquba ecaleni konyawo.

Amaindiya amabini agwetyelwe uku- xhonywa e Durban Natal ngokudlwengu- la inkazana ekwangum Indiya ngo July odluleyo.

Amabhulu na Mangesi akazitengi ngako inqwelo kwelilizwe zokuya e Rantiui (kwelegolide).

U Mr. W. Broome umiselwe ebu Ma­ntyini base Newcastle, e Natal.

U Mr. William Bishop ute esahamba ngokuhlwa e Rantini weva sezimlilela intonga waya kuwa. Upangwe iponti ezintlanu. Uti abo bantu nga Belungu na Maxhosa.

U Mr. H. Escombe, M.L.C., ilungu le Palamente yase Natal, uhambela e Ngilani, uyakucanda kule Koloni.

Nge treni yakusasa kunduluke iqela elikulu lamadodana alapa e Qonce lisinga e Natal apo libizelwe umsebenzi ka loliwe kona.

Kwiqela elisand’ ukudilikelwa ludonga e Dayimani kuvakala igama lomfo ka Bali omkulu u Amos walapa e Qonce. Ubesand’ ukuya kwelozwe emva kokuba wayeke wati shwaka iminyaka emitandatu wabonwa efika apa. Unyuke zisala izihlobo zake, zisiti umzi nomhlaba wakowabo uwodwa, kanti selenyukela ukuya kunchwatywa kwelozwe.

Ijaji e Rafu u Jan Jalamba imgwebele iminyaka emitatu entolongweni namashumi amabini anantlanu emivumbo yekatsi, ngezizatu ezibini zobusela. Ku­ngene elinye ityala lenkomo ezisitobo awaziba ngo February 1887, nelinye le merkazi ka Mr. Els wangase Somerset awayiba ngo March 1888. Ugwetyelwe iminyaka emihlanu ngapezulu esebenza nzima ngalamatyala mabini matsha.

Kwase Rafu ngokudlwengula, u Spelman Jafta unikwe iminyaka emitatu nekatsi ezingama 25 emivumbo ; u Booy Jonas wanikwa iminyaka emine nemivu- mbo ema 36 ye katsi.

U Rev. W. B. Rubusana ubhalele kwi *Watchman* ukuti akabanga yedwa ekucaseni ukutenjwa awayesiti makuvunywe li Ncemera u Tshambuluka, wayeno Mr. Attwell H. Maci, *ze* kude kube segazini nimcasile nto zakowetu.

Obubuhlobo buka Nkanunu Tsha­mbuluka naba Ntsundu busikumbuza ibali lika Mpungutyana owafika gxamesini litile kungeko bantu, ingumqagi we nkuku wodwa upezu kwesita sombo­na eludladleni. Ute u Mpungutyana yihla wetu sizokuncokola; ute umqagi andisokuhla kuba ulutshaba. Ute u Mpungutyana, yinile! wawupi mhla laxoliswa ? zapela ezonto, ngoku sibanye nani. Ubonakele umqagi ubekabeka, wati u Mpungutyana ubona ntonina lento uqalazayo? Ute umqagi, hayi, ndibona eza zinja zibalekayo andazi ukuba zisukela ntonina. Yeka, wagqotsa u Mpdngutyana ukumka. Ute umqa­gi ubaleka ntoni wetu? Wati ukupendula u Mpungutyana, ndenz’ukuba andazi nokuba zazikona izinja mhla laxoliswa. Msan’ukugqitwa nazi nkuku ngengqondo mawetu.

La Masantlani matsha ase Wolseley ezantsi kwe Gqunube aya wulahla lowo mhlaba aye wupiwe ngu Rulumente, no mfundisi wa ona u Rev. F. H. Fisher selexelelwe ukuba akusabonakali nto ayihlaleleyo. Amaranuga lawo oyisiwe kulima.

Nakumandla omelene ne Bhofolo
kuko izibhoxi ezihamba zisiti kubantu
abamnyama mabavotele u Mr. Ayliff.

Ejajini, e Rafu, u Zela unikwe umnyaka ngokuba ibhokwe, wanikwa omnye umnyaka ngokuhlaba umninibhokwe emlenzeni akubanjwa; u Jantyi Zani imi­nyaka emitatu ngokuba 30 ebhokwe; u Gert Jantyis iminyaka emitatu na 25 ekatsi ngokuba impahla yendlu; u Hermanns Booy iminyaka emibini awagwetyelwa yi Mantyi ngokuba inkomo ezintatu ; u Susana Katrina Maarsbank iminyaka emihlanu ngokurwitsha usana; u Kalherina Scharneck iminyaka emihla­nu ngokufa kwentombazana ebulewe yimpato mbi yake.

Yonke imizi eseke yahanjwa ngama Solomon ayimcingi u Nkanunu Tshambu­luka, sekusele amafokotshela angenabuntu odwa ngakuye.

E Bhayi i Jaji imnike umnyaka onehalafu u Piet Boesac ngokuba ihashe nesalizalo; u Sali Engelbrech iminyaka emihlanu ngokuhamba egqoboza izindlu ebusuku esiba ; u John Willie udliwe £10 okanye inyanga ezintatu ngokuhlaba u Matika; u Esther Badish aye kugcinwa e Kapa afundiswe isimilo iminyaka emibi­ni ngokuba ubuvuvu obuninzi bempahla; u Albert Goffe Dennant iminyaka emibi­ni ngokungxamela ukutshisa indlu ka John Steel; u Ted Levey umnyaka one- halafu ngokuba impahlana endlwini zo Charles Thomas, no James Tshibo.

Izimanga ezihle ezi Punzana kwicawa nenyanga ezidlulileyo: Kuko ibokwe ezimbini ezizele izimanga, ke enye izele itakane elimilenze isibhozo intloko inye pofu, yonke lemilenze inikelene imiva ke. Enye kwa Bashe kwasezi Punzana izele elimilenze mitatu, ke eli lisapila, lomelele ke nase kuhambeni.

 IMVO ZABANTSUNDU

 NGOLWESI-NE, OCT. 25, 1888.

Umjikelo ka Tshambuluka.

 UNKANUNU TSHAMBULUKA, uhambe ebanentlanganiso ezingummangaliso pakati kwa
bantsundu. Zonke indawo ezinaba-
ntsundu apa e Qonce aye kuzo, uva-
kalise kulo lonke ukuba zimamkele,
u Kama, Abapantsi kwa Mahlati, u
Qoboqobo, Icumakala, Incemera,
zonke izizwe zamkela yena, zagqiba
kwelokugxota ababuzeli abadala o
Solomon no Warren. Iti i *Cape
Argus* yase Kapa, azi besenjenjenje
abantsundu kutshaba lwabo u Tsha-
mbuluka, bebeya kutinina ukuba
bekujikela u Saul Solomon umhlo-
bo wabo odumileyo.

UKUXOKA KWE “ MVO.”

Njengokuba sibeke indlebe sifu-
mana ukuba uwugqubela ngomhla-
ba emehlweni umzi wakowetu.

Into enkulu afike ombhele kuyo
kwintlanganiso zabantsundu kuku-
ba abantu mabangakolwa yinto
etetwa kwi Mvo Zabantsundu
ngaye: kuba ingeyiyo inyaniso.
Uba yena ababantu bantsundu
bangabantwana, ekunokutiwa Uno-
manyama babe sebenkwantya. Esiti
ayinyanisi nje Imvo, akananto ayi-
balulayo, kwinto ezininzi ezibhalwa
kwi Mvo, ukubonisa ukuba ayinya-
niso. Yonke inteto yake nge Mvo
injengomoya lo uvutuzayo pa-
ndle, pofu ungenakubamba lukozo
kuwo. Kuko umntu na owaka
wagwetywa ngento enjalo ? Sibuza
kumzi wakowetu. Oko kutsho ke
singa singalata ukuba u Nkanunu

ufunyenwe zinyaniso ze Mvo—kuba
tina asizanga sivumele nto ibuxoki
ukuba ingene epepeni No Sir. G.
Sprigg wenze kwalonto e Komani,
akabalisa siganeko sokuchaswa
kwake yi Mvo ngapandle kwesizatu.

INYOKA EHAMBA ELE KWENTABA.

Uhamba, kanjako esiti, uyoyikwa
ngu Mhleli we Mvo, kuba engayi
ezintlanganisweni azibizayo, bapi-
kisane esidlangalaleni. Asiyazi
into abengapikisana ngayo no
Nkanunu Tshambuluka Umhleli
we Mvo, kuba izenzo, nenteto zika
Nkanunu e Palamente zaziwa
nguye wonke ozilesayo indaba
zebandla eliyi Palamente xa lihla-
ngeneyo, yaye nenqubo yake isazi-
wa. Iqela agqugula nalo ebandla
e Kapa akuko bani kweli lizwe
olindele nto yatemba kwakupatwa
igama lomntu ontsundu. Lugxo-
tiso lomkombe lodwa into ati
umntu ayilindele kwibuto aqhogene
nalo e Palamente u Tshambuluka,
ibuto elino Sir Gr. Sprigg, no Sir T.
Upington. Into ebange ukuba
Umhleli we Mvo angakunoneleli
ukuya kwintlanganiso ze Nkanunu
kukuba esazi ukuba angati u Tsha-
mbuluka ezimisele ukuteta inyaniso

ngobu buqela ababubo e Palamente,
obadalwa bubutshaba babo kumntu
ontsundu, namalungelo ake, akange
fumane namnye umntu ongavuma-
yo ukumpulapula, singasateti kona
ngokumvotela. Esiya nje ezintla-
nganisweni zabantsundu kukuba
esazi ukuba uya kuyifihla eyona nto
kubanjenwe ngayo. Waye ke
Umhleli we Mvo engenako ukuvu-
melana nobuqokolo, angabubhenge-
zi, into ebinga banga umhlaimbi
ukupitizela ezintlanganisweni zika
Nkanunu.

“imvo” ezimbini.

Enye into alila ngayo kukuba
kungeko pepa lesibini lesi Xhosa
elingamdumisayo; izinto ezimdaka
liti zimhlope : ezimhlope liti zim-
nyama. Ipepa lolohlobo—elinga-
sakunyanisa—alingeke lime. Akuko
nto tina isivuyisa njengokuba abenzi
bobubi kwabantsundu bangatyi nto
ihlayo ngenxa ye Mvo Zabantsu-
ndu, site sakubafumana emasheyini,
balila esirara namhla.

ISIGQIBO SENGQONDO KWA KAMA.

Unga umzi ungaxela owakwa
Kama, umise inyawo kwelokuba
ungamnyuli umntu ovela namhla
namazwi abusi, nobuso obuncumayo,
kanti ngasese (e Kapa) ungoteta
kakubi ngabo. Enyulwe u Nka-
nunu Tshambuluka ngabantsundu;
kwagxotwa abeqela elichaswe
ngabamhlope kuba lingavumi ukuba
atwaliswe ubunzima omnyama nge-
nxa yebala, — lonto iyakunqhina
inteto ka Tshambuluka yokuba
ontsundu akafanelwe yivoti kuba
uqutywa ngesabhokwe ukusiwa
evotini.

Umzi ose Ngqushwa ne Voti.

Umhlobo ose Ngqushwa usicela ukuba siwuncede umzi ose Ngqushwa nase Dikeni ngokwalata umntu olungileyo abangamvotelayo. Siligqibile ilizwe ukufuna umhlobo omhlope ongakangelwa ngamawetu amele i Ngqushwa ne Dike; sifumana amadoda anobuhlobo obute- mbekileyo kontsundu, enqabile nambalwa akoyo anezixakeko ze bizinisi zawo. Siqala ukuqonda ngolunyulo ukuba kuhleliwe nje abahlobo benyaniso kwabamhlope bambalwa. Lonto ibifanele ukuwubangela umzi ukuba ugcine abakoyo.

Kute sesihlalele ukuncama savuyiswa kakulu kukuva ukuba u Mr. II. T. Tamplin, Umteteli pambi kwe Jaji e Rini, owowumela ngamandla umzi wase Ngqushwa pambi kwe mantyi xa wawu- tungwa imilomo, usamkele isicelo sokuba angene kumnyadala wevoti kwisitili se Dike ne Ngquslwa. U Tempileni (Mr. Tamplin) sikolisile ukumazi sifumene ngaleminyaka igqitileyo enoluvo oluhle, olutanda ukuba ayifumane yonke imfanelo yake embusweni ontsundu kwanjengokuba nabamhlope beyinikwa. Linene elingayichasayo into eza ngesheyi, engati ipume kwabemvaba ka Sir G. Sprigg engadendiyo xa inako ukumtwalisa ontsundu ubunzima obungeze batwaliswa omhlope. Umzi ontsundu ufuna abameli abaya kuchasa imiteto yekete yoluhlobo, enjengo Tung’-umlomo, nokuhlutwa kwemihlaba yabantsundu kungaliwanga njengase Glen Grey ; ukunikwa abameli abanganeleyo e Palamento nje­ngase Batenjini nase East Griqualand; imisinga yotywala ka Sprigg. U Tempileni simtembile ukuba imiteto enxaxileyo enje, eliti iqela lo Tshambuluka limane licotela abebala letu bodwa ngayo, wobambisana nabahlobo betu ukuyilwa. Imbumba ke mzindini wakowetu ose Dikeni nose Ngqushwa ngo Tamplin.

AMANQAKU.

Siva ukuba unyana omkulu ka Mditshwa, u Mtshazi, selenenyanga ezimbini ese sinaleni yase Lovedale. Ngumfana olungileyo onomnqweno omkulu wemfundo efezekileyo. Umhlobo omkulu olunge kunene wentlanga ezintsundu u Venerable Archdeacon Gibson, wase St. Cuthbert’s ku Tsolo ubemnyamekele ka­kulu lowo mfana, sinenkolo ukuba kungemizamo ebangele ukuba u Mtshazi ade atande ukuya emfundweni enkulu. Ihambiso yalowomfana iya kumana ikangelwe kakulu ngabatandi-mpumelelo yentlanga ezintsundu.

Ekupeleni kwenyanga edluleyo ibilu- viwo lwe Titshala ezifuna iziqiniselo zika Rulumente. Ngokwenteto yamapepa ku- bonakala ukuba isi Xhosa abebeviwa kuso abangeneyo saba sintsompoti esingavakaliyo. Umntu owabhala le- mibuzo kubonakala mhlope ukuba yimpatalala engazi nento ngompunga wenteto yesi Xhosa. Kusekuhleni “ukuba abaviwa batsale nzirna, kuba ngapezu kwesisifalafala senteto kuko neziposo ezenziwe ngabashicileli. Kulamapepa emibuzo akaxelwa amagama ababhali- mibuzo ; siyasibona namhla isizatu soku­ba afihlwe—kufunwa ukuba kusinde impatalala zabantu abenza lemibuzo zingabhengezwa ubumpatalala babo obu- bonakala kule mibuzo.

Namhla u Mr. Solomon ehamba no Mr. T. W. Irvine, Mr. R. W. Rose-Innes, Mr. J. Tengo-Jabavu baya e Ncemera ukuya kunika impi imihlaba ebanzi

IVOTI KWA KAMA.

 Ibingumhla omkulu kwa Kama ngo-
 lwesi-Ne (18 Oct.) Bekwaziswe kwange-
nx’engapambili ukuba uMr. Irvine, no
Mr. Innes, no Mr. J. Tengo-Jabavu
bayakufika ukuza kukanyisela umzi nga-
lento inkulu kubanjenwe ngayo—iyivoti.
Kute kuba ibite impi ka Nkanunu
 Tshambuluka yalizalisa lonke yobuxoki
 bokuba Umjado uwomele kwelokuba
 kuvotwe i Nkanunu, kwanduluka naba-
 se Lovedale, nabase Tyume, nabakwa
 Gqumahashe, nabase Debe pantsi ko
 Ndoda ukuza kuva izizatu za Magqunu-
 kwebe ukutabata owaziwa njengo Tsha-
 mbuluka ukungamazeli nto kwake
 ontsundu. Kubomeleze kunene abameli
 bemfanelo zabantsundu ukubona o Mr.

Knox Bokwe, no Mr. Isaac Wauchope
 injengele ezinkulu zemfazwe yosiba no-
bucopo zize kuxuma umsebenzi olungile-
yo.

Ite kanti i Nkanunu imkupe ngedeke-
deke oka Mhala abafike abahlabeli bentla-
nganiso selepambili. Yaye ngapandle
kwake itume u Dr. Clifton ugqira wakwa
Qoboqobo, no Bhobho (Mr. Crowe) aba-
beke kancinane emva kwekari yo Messrs.
Irvine no Innes.

Idibene pambi kwakomkulu kwa Kama
intlanganiso yonganyelwe yinkosi ngo-
kwayo, etsho ngambalwa ukumisa into
ekungayo.

U Mr. Irvine uqube ngokwa pantsi
kwamahlati wadwelisa amagama amado-
da apambi komzi—u. Tshambuluka no Dr.
Egan abayakomeleza ubu Sprigg; no
Solomon no Warren abangavaniyo nobu
Sprigg mayelana nempato yabantsundu.
Ubalise amabala obu Sprigg; izenzo ezi-
swele inceba ngakontsundu njengoku-
gxotwa kwama-Ngqika ayeno Tyala
emhlabeni wawo, nokuhlutwa kwe Glen
Grey; onotimba nge rafu ngendlela eyo-
yikekayo, kanti lelixa amafama ahliselwa
irente ; ati u Mr. Irvine ngewayebanya-
mezele abantu ixeshana; ukankanye uku-
hlutwa kwemipu, irafu ezinzima zama-
pekepeke ezalandela imfazwe zika Sprigg.
Ute angaba *oko* ebelapa u Nkanunu
udinge into ezininzi, kodwa mabalumke-
le ukubhukuqwa ngalawo madinga,
kuba engenako ukuwafeza xa i Pala-
mente ingawavumeliyo—waye u Tsha-
mbuluka esicaka se Palamente kupela.
Ute kukubo ke ukuti makutunywe u
Solomon no Warren ngaleminyaka
mihlanu nokuba kutatyatwe owaziwayo
mhlope ukuba ulutshaba lwabantsundu.

U Mr. J. Tengo-Jabavu ute bafuna umzi uhambe emini kwezi zinto. Beze nawo namhla umbuso wase mlungwini mababuze. [Udale isipitipiti u Mr. Crowe esiti, makatungwe umlomo oka Jabavu. Yaye imalela intlanganiso yonke ukuba angapazamisi].

Kulandele inteto ende ebukali ka

Mr. Innes obalise ngelungelo elikulu levoti, nento ebekuyiyo ngeminyaka embalwa egqitileyo, ekude kwaza kuba loluvoto ukungena ko Tshambuluka kulo mnyadala beshiya izihlalo zabo ukuza kuqetula o Solomon, ubalise ngo Dr. Egan, okunye no Tshambuluka, ozitsho yena ukuti ulusana kwingxoxo zombuso, sati isililo sokuqala solusana yakukuba ontsundu makenzelwe ipasi ebukali, makapatwe embusweni njengo mntwana esikuleni. Oko ebepambi kwenu u Nkanunu Tshambuluka ugabise ngokuti ungumhlobo wenu. Obubuhlobo ahamba ebuxela kwayena, ubudala babo abungelinganiswe nangesituba senyanga. Kambe kutiwa uguqukile. Ukuba lonto iyinyaniso nga enga ngungwe zizihlobo zenu na ezidala nenizaziyo? Utsho waxela abantu ahamba nabo ; waxela amagama abantu abangako Mr. Solomon no Mr. Warren abanjengo Rev. B. Ross nabanye. Walata kwinda- wo yokuba obubuqela bo Tshambuluka buligalele agotywala ilizwe (cheers). Upazanyiswe kunene ngu Bhobho u Mr. Innes kwakufikwa kwindawo ka Tungumlomo, ekanyela u Mr. Crowe ukuba wabulala amagama abantu base Mkubiso, ate u Mr. Innes abo bantu babezibulala ivoti besala nazo o Solomon, bazalise lonke namhla behamba bezicela.

U Mr. Crowe (u Bhobho), ungene kwincazo ende esiti uyatyolwa ukuba wabasika abantu, [Kute xa kulapo kwema o Alessrs. D. Alyoli, Njikelana, no Tengo- Jabavu bati babeko ematyaleni e Qonce mhla impi eyayisikwa ngu Mr. Crowe yayipambi komantyi.] (Kwadunywa).

U Mr. Crowe: Bayaxoka! Bayaxoka! [Yayingxolo], uxele ububele nobuhlobo buka Tshambuluka kwabantsundu, esiti yeyona ndoda yokutunywa ebandla.

U Mr. Umhalla ulandele wati: utunywe ngu Tshambuluka ukuba abuze ukuba ayeyengapina lamanene mhla wayelapa yena, angawayewapendule kwinto angaba azakuziteta. Utunywe ngu Tshambuluka ukuba ati yena ungu­mhlobo omdala wabantsundu, uxhase imali yemfundo, makangagwetywa ngeziposo zabanye. Unga angalatiswa into enye egxekwa ngumzi kuye.

U Dr. Clifton (wakwa Qoboqobo) usuke wati. Chief Kama and Gentlemen— nditunywe ngu Nkanunu Tshambuluka ukuba ndivakalise usizi lwake kuba engenakuba nani namhla, ubeyakubako ukuba ubengamele kuba se Donqala Uti yena umela ukuba impato yontsundu ingahluki kweyomhlope. [Izwi: Nje- ngasekuhlutweni kwemipu? (Kwadu­nywa)] Ute u Gqira nati simelwe yi *licence,* [Ilizwi: Asizimangalanga nati] Uqube wati u Tshambuluka yinkosi ye Palamente, ingaba akuko nto yenziwayo ukunyula o Mr. Solomon. Nguye ongenza into yonke, [Ilizwi: ewe usi- vulele imisinga yotywala (kwadunywa),] Ugqira lonto yenziwe e Qonce. [Ilizwi: Bavule inqila (kwadunywa).] Ezonto azipambi kwo Tshambuluka. [Mr. Tengo-Jabavu—Nguwe ote unokwenza into yonke.] Lihambisile igqira kulo- mkondo, lahlala.

U Mr. Tengo-Jabavu ute lamanene atunywe ngu Nkanunu Tshambuluka ayifihlile into ekubanjenwe ngayo, lipiti- zela nje yivoti. Awayivelisi eyona nto. Njengokuba eweva yena ebalisa, alilisela ngantonye—ububele buka Tshambuluka nobe qela lika Sprigg ebandla ngakwabantsundu. Uyakolwana umzi ukuba e ikari zipenupenuka nje zitwele obu

embusweni kuba besiti le banikwe yona
ngu Sir G. Sprigg nangu Nkanunu inqini-
le. Ngati ikaba elingoyiki buso, nelimele
inyaniso, limi ngazo zonke ukungavumi
ukungena kwinto ebekusitiwa lomzi we-
yele kuyo. Enye indoda enkulu iti elilika-
kuba batembe u Tshambuluka abalazi,
kusuke kunqakulwe umbulelo wenteto
 kutiwe kukutemba. Besisitsho kade tina.

E Barberton zintatu izindlu zetyalike ezitengisayo.

U Mr. H. T. Tamplin, Umteteli pambi kwe Jaji e Rini, uvumile ukungena elugqatsweni lwe Palamente ukumela umzi wakowetu wase Dikeni nase Ngqushwa.

 2 IMVO ZABANTSUNDU (NATIVE OPINION) [OCTOBER 25, 1888